stanford-oval/wikipedia huggingface dataset:
Miitta-täti

| Miitta-täti |
| --- | --- |
Tyyli:  komedia
Kestoaika:  30 min
Pääosissa:  Miitta Sorvali
Alkuperämaa:   Suomi
Verkko:  Yle TV1
Esitetty:  31. lokakuuta 2009 –
Jaksoja:  1. tuotantokausi 10, 2. tuotantokausi 12
Tuotanto
Tuottaja(t):  Olli Haikka Julia Jokinen (2. kausi) Osku Pajamäki (1. kausi) Jenni Säntti-Barbieri (2. kausi)
Ohjaaja(t):  Jaakko Kangas
Käsikirjoittaja(t):  Miitta Sorvali John Lundsten (1-2. kaudet) Melli Maikkula (1. kausi)
Tuotantoyhtiö(t):  Filmiteollisuus Fine
Palkinnot
Voitetut:  Venla 2009 (paras talkshow -kategoriassa)
Aiheesta muualla
Virallinen sivusto
IMDb
Elonet
Miitta-täti on Filmiteollisuuden tuottama suomalainen televisiosarja. Sarja on komedienne Miitta Sorvalin tähdittämä viihdeohjelma, jossa Sorvali esittää itseoppinutta terapeuttia Miitta Ala-Kapee Peenish-Gulligseen'ia, joka hoitaa julkisuuden henkilöitä vastaanotollaan. Miitta-tädin lisäksi sarjassa nähdään laaja katsaus muita roolihahmoja ja suorasukaista huumoria. Miitta-tädin terapiassa tavataan muun muassa Simo Frangén, Johanna Tukiainen, Mikael Jungner, Teuvo Loman, Tommy Hellsten ja Krisse Salminen.
Aiheesta muualla

Yellow Film & TV[vanhentunut linkki] (englanniksi)
Filmiteollisuus.fi (Arkistoitu – Internet Archive)
Miitta-täti Ylen sivustolla (Arkistoitu – Internet Archive)
Mattopiiska

Mattopiiska
Video maton piiskauksesta.
Kiertävä mattojentamppauskone Amsterdamissa 1960-luvun alussa.
Mattopiiska on siivousväline, jolla tampataan eli tomutetaan mattoja lyömällä niitä pölyn ja roskien poistamiseksi. Mattopiiskat on perinteisesti punottu rottingista, bambusta tai muusta taipuisasta puuaineksesta, mutta nykyisin mattopiiskoja valmistetaan myös muovista. Mattopiiskassa on puolisen metriä pitkä taipuisa varsi ja levymäinen lyöntiosa, jonka suurista aukoista pöly pöllähtää irti mattoa hakattaessa.
Mattoteline

Tamppaamista varten matot ripustetaan ulkona sijaitsevaan mattotelineeseen (myös tuuletusteline), jossa on vaakasuora orsi parin metrin korkeudella. Teline on sijoitettu pihalle niin, että orren yli taitettu matto päästään tamppaamaan molemmilta puolin telinettä. Ennen tamppausta suurimmat roskat voidaan irrottaa matosta erityisellä harjalla. Matto voidaan vielä kääntää telineessä ympäri, jotta myös maton toinen puoli tulee tampatuksi. Mattotelineitä on myös kerrostalojen siivousparvekkeilla, mutta pöly- ja meluhaitan vuoksi mattojen puhdistus voi niissä olla sallittua vain pudistelemalla ja harjaamalla tai olla kokonaan kiellettyä.
Mattojen tamppaaminen jopa viikoittain siivouksen yhteydessä on ollut Suomessa yleistä aiemmin, kun mattoina käytettiin kestäviä räsymattoja eikä pölynimuri ollut vielä yleistynyt kotitalouksissa. Nykyisin muun muassa Marttaliitto ja kotitalousneuvojat pitävät mattojen tamppausta turhana ja mattoja kuluttavana, ja suosittelevat mieluummin imurointia. Tampatessa irronnut pöly imeytyy helposti heti takaisin mattoon siinä olevan hankaussähkön voimasta. Monet nykyiset mattotyypit eivät kestä toistuvaa tamppausta. Juutti- ja muovipohjaiset matot eivät myöskään kestä talven pakkassäitä räsymattojen tavoin. Sen sijaan villamattojen puhdistus pakkaslumella on yhä tehokasta, kunhan matot on ensin jäähdytetty ulkoilmassa.
Matontamppauskone

Mattojen tamppaamiseen on kehitetty erilaisia koneita, jotka tamppaavat maton sitä rikkomatta ja imevät pölyn suodattimeen ja säiliöön. Näitä käytetään nykyisin lähinnä mattopesuloissa.
Mayon

Mayon
Mayon vuonna 2004
| --- | --- |
Tyyppi:  Kerrostulivuori
Sijainti:  Albay, Filippiinit
Korkeus merenpinnasta:  2 463 m
Prominenssi:  2 447  m 
Suojelualue:  Mayon Volcano Natural Park (en) 
Purkautunut viimeksi:  2006
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Mayon on aktiivinen kerrostulivuori, joka sijaitsee Filippiineilla, Legazpi Cityn kupeessa, 325 kilometriä pääkaupungista Manilasta kaakkoon. Muodoltaan tulivuori on lähes täydellisen kartiomainen, kuten Fuji Japanissa. Mayon on aktiivisin kaikista Filippiinien 22:sta aktiivisesta tulivuoresta; se on purkautunut 48 kertaa viimeisen 400 vuoden aikana. Se sijaitsee Euraasian ja Filippiinien mannerlaatan välissä.
Purkaukset

Ensimmäinen tilastoitu Mayonin purkaus tapahtui vuonna 1616. Tuhoisin purkaus sattui 1. helmikuuta 1814. Purkauksessa surmansa sai 1200 ihmistä ja koko kaupunki hautautui vulkaaniseen tuhkaan ja laavaan.
Aiheesta muualla

Wikimedia Commonsissa on kuvia tai muita tiedostoja aiheesta .
Filippiinien vulkanologian ja seismologian instituutti: Mayon (Arkistoitu – Internet Archive) (englanniksi)
NASA Earth observatory: Mayon (Arkistoitu – Internet Archive) (englanniksi)
Mark Williams (snookerpelaaja)

| Mark Williams |
| --- | --- |
 Mark J. Williams
Henkilötiedot
Syntynyt: 21. maaliskuuta 1975 (ikä 49) Cwm, Blaenau Gwent, Wales
Kansalaisuus:   Yhdistynyt kuningaskunta  Wales
Snookerpelaaja
Lempinimi:  The Welsh Potting Machine
Ammattilaisena:  1992–
Ranking:  9. (2.10.2023)
Korkein ranking:  1.
Palkintorahat:  £7 390 654
Korkein breikki:  147 (3 kpl)
Sadan breikit:  606
Turnausvoitot
Ranking-turnaukset:  25
Pienet ranking-turnaukset:  2
Rankingittomat turnaukset:  7
MM-kultaa:  3 (2000, 2003, 2018)
Mark James Williams (s. 21. maaliskuuta 1975) on walesilainen snooker-ammattilainen. Hän on saanut ammattilaispiireissä lempinimen The Welsh Potting Machine hyvien pussitustaitojensa ansiosta. Williams on voittanut snookerin maailmanmestaruuden kolmesti vuosina 2000, 2003 ja 2018 sekä tehnyt 604 yli sadan pisteen ylittävää lyöntisarjaa, joista kolme ovat 147 pisteen maksimibreikkejä  . Williamsin valmentajana on toiminut vuoden 1979 maailmanmestari Terry Griffiths , joka on valmentanut viime aikoina myös Marco Fu'ta. Williams on yksi neljästä ammattilaispelaajasta, jotka ovat samalla kaudella onnistuneet voittamaan maailmanmestaruuden, UK Championshipin sekä Mastersin.
Mark Williamsin nimi kirjoitetaan joissakin yhteyksissä myös Mark J. Williams, koska 1990-luvulla pelasi toinen samanniminen pelaaja .
Ura

Vasenkätinen Mark Williams aloitti urheilu-uransa amatöörinyrkkeilijänä, mutta luopui tästä snookerin vuoksi. Ammattilaispelaajan uran Williams aloitti vuonna 1992 ja ensimmäinen ranking-turnausvoitto tuli vuoden 1996 Welsh Open-turnauksessa, jonka finaalissa hän kaatoi 1990-lukua hallinneen Stephen Hendryn. Samana vuonna, mutta seuraavalla kaudella (1996–1997) avausturnauksessa Williams saavutti nopeasti jo toisen ranking-turnausvoittonsa Grand Prix-turnauksessa. Samalla kaudella hän voitti myös British Open-turnauksen.
WBPSA Achievement of the Year 1998 (Nousu voittoon 0-6 -tappioasemasta Benson & Hedges Masters-turnauksessa)
Ura > Turnausvoittaja ja MM-finalisti

Kaudella 1998/1999 Williams jatkoi vakuuttavaa peliä ja saavutti ensimmäisen arvostetun Benson & Hedges Masters-kutsuturnauksen voittonsa ja raivasi maailmanmestaruuskisoissa tiensä finaaliin, jossa kuitenkin Stephen Hendry saavutti seitsemännen mestaruutensa. Tämä on lajin ennätys.
Ura > Maailmanmestari ja UK Championship-voittaja

Kausi 1999/2000 oli Williamsin todellinen läpimurtokausi, sillä hän voitti sekä UK Championship-turnauksen että maailmanmestaruuden ollen toista kertaa peräkkäisenä vuonna finaalissa. Näiden lisäksi hän saavutti kauden aikana myös Thailand Masters-turnauksen voiton sekä kolme muuta finaalipaikkaa. Kaudelle 2000/2001 Williams nosti itsensä ensimmäistä kertaa ranking-listalla maailman ykköspelaajaksi.
WBPSA Player of the Year 2000
Ura > Ykköspelaaja

Kausi 2000/2001 sujui Williamsilta myös hyvin ja hän saavutti ranking-turnausvoittoja pysyen kauden päätteeksi maailman ykköspelaajana.
Kausi 2001/2002 ei sujunut sekään huonosti, mutta kauden päätteeksi Williams menetti ykköspelaajan paikkansa Ronnie O'Sullivanille jääden listalla sijalle 2.
Ura > Maailmanmestari ja UK Championship-  sekä Masters-voittaja samalla kaudella

Toinen erittäin vahva kausi Williamsilla oli 2002/2003, jonka aikana hän saavutti neljäntenä (aikaisemmin Davis, Hendry ja Higgins) pelaajana historiassa sekä UK Championship-, Masters- että maailmanmestaruusturnauksen voiton. Kauden päätteeksi Williams otti takaisin O'Sullivanille menettämänsä ykköspelaajan aseman ranking-listalla.
WBPSA Player of the Year 2003
Vaikka kausi 2003/2004 ei ollut edeltäjäänsä verrattuna läheskään yhtä vakuuttava, oli Williams kuitenkin kauden päätteeksi ranking-listalla sijalla 2.
Member of the British Empire (MBE) 2004
Pelityyli

Vasenkätinen Williams tunnetaan pelaajana nokkeluudestaan ja rennosta asenteestaan snookeria kohtaan. Williams vierastaa restin (apuväline) käyttöä ja usein pelaa vaikeastakin tilanteesta mieluummin hankalasta asennosta kuin apuvälineiden avulla. Williams tuli tunnetuksi hyvistä pitkistä pussituksistaan ja sai lempinimen The Welsh Potting Machine. Hän on saavuttanut turnaustasolla yli 460 sadan pisteen ylittävää lyöntisarjaa.
Vieraillut Suomessa

Mark Williams vieraili Suomessa helmikuun puolivälissä vuonna 2010, jolloin hän osallistui monen muun ammattilaispelaajan kanssa ProAm-turnaukseen Finnish Snooker Challenge, joka järjestettiin Turussa biljardisalilla Sports Club Turku. Tapahtuman järjesti klubin omistaja Jyri Virtanen, joka itsekin osallistui päätapahtumaan. Williams voitti tämän toistaiseksi Suomen kovatasoisimman turnauksen finaalissa suomalaisen Robin Hullin erin 6-1. Turnaukseen osallistuivat myös ammattilaispelaajat Ryan Day, Ken Doherty, Matthew Stevens, Joe Perry sekä Alfie Burden. Tähän turnaukseen osallistui muitakin ulkomaalaispelaajia, kuten ammattilaisuraltaan eläkkeelle jäänyt Darren Morgan sekä tuore Euroopan mestari David Hogan. Williams pelasi perjantai-illan ensimmäiset ottelunsa verryttelyhousuihin ja t-paitaan pukeutuneena, sillä hänen matkatavaransa eivät löytyneet lentokentällä ajoissa ja ne toimitettiin pelipaikalle vasta myöhemmin. Poikkeavan peliasunsa lisäksi Williams viihdytti Turkuun kokoontunutta yleisöä muutamalla upealla yli sadan pisteen lyöntisarjalla.
Turnausvoitot > Ranking-turnaukset

World Championship 2000, 2003, 2018
British Open 1997, 2021, 2023
Grand Prix 1996, 2000, 2003 (LG Cup)
Thailand Masters 1999, 2000, 2002
China Open 2001, 2006, 2010
Welsh Open 1996, 1999
UK Championship 1999, 2002
German Masters 2011, 2018
Irish Open 1998
Northern Ireland Open 2017
World Open 2018
WST Pro Series 2021
Turnausvoitot > Pienemmät ranking-turnaukset

Star Xing Pai Players Tour Championship 1 2010
Rotterdam Open 2013
Turnausvoitot > Muut ammattilaisturnaukset

Masters 1998, 2003
Pot Black Trophy 2006
Turnausvoitot > Muut

Finnish Snooker Challenge 2010
Seniorien maailmanmestaruus 2015
Six-red World Championship 2017
Tilastot

| 0 | 1 | 2 |
| --- | --- | --- |
 MARK WILLIAMS: 
| Maailmanmestaruudet | 3 | 2000, 2003, 2018 |
| Maailmanmestaruusturnausten finaalit | 4 | 1999, 2000, 2003, 2018 |
| UK Championship-turnauksen voitot | 2 | 1999, 2002 |
| UK Championship-turnauksen finaalit | 4 | 1999, 2000, 2002, 2010 |
| Isot ranking-turnausvoitot | 25 |  |
| Masters-turnauksen voitot | 2 | 1998, 2003 |
| Masters-turnauksen finaalit | 4 | 1998, 2002, 2003, 2023 |
| Muut ammattilaisturnausvoitot | 3 |  |
| Korkein ranking-sijoitus | 1 | 2000–2002, 2003–2004, 2011 |
| Maksimibreikit | 3 |  |
| Yli 100 pisteen lyöntisarjat | 604 |  |
Aiheesta muualla

Kuvia tai muita tiedostoja aiheesta Mark Williams (snookerpelaaja) Wikimedia Commonsissa
Mikko Routala

Mikko Routala on suomalainen meteorologi. Aikaisemmin hän työskenteli Nelonen-televisiokanavalla. Hän toimi myös Nelosen säälähetyksen tuottajana ja lähetyksen ankkurina ja Helsingin Sanomien meteorologina.
Alppihiihto eli laskettelu on ollut Routalan työ ja harrastus, sillä hän on toiminut myös hiihdonopettajana. Hän on ammatiltaan myös paloesimies.
Miguel Layún

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Miguel Arturo Layún Prado
Syntymäaika: 25. kesäkuuta 1988 (ikä 36)
Syntymäpaikka:  Córdoba, Meksiko
Pelipaikka: laitapuolustaja
Pituus: 178 cm
Seura
Seura:  Villarreal
Pelinumero: –
Junioriseurat
2003–2006:  Querétaro
Seurat
| Vuodet | Seura | O | (M) |
| 2006–2009 |  Veracruz | 31 | (1) |
| 2009–2010 |  Atalanta | 2 | (0) |
| 2010–2014 |  América | 142 | (15) |
| 2015–2016 |  Watford | 20 | (1) |
| 2015–2016 | →  Porto (laina) | 27 | (5) |
| 2016–2018 |  Porto | 23 | (1) |
| 2018 | →  Sevilla (laina) | 16 | (2) |
| 2018– |  Villarreal | 0 | (0) |
Maajoukkue
| 2013– |  Meksiko | 67 | (6) |
 Seurajoukkueuran tilastot kattavat vain kansalliset sarjat, päivitetty 18. heinäkuuta 2018.  Maajoukkueuran tilastot päivitetty 18. heinäkuuta 2018.
Miguel Arturo Layún Prado (s. 25. kesäkuuta 1988 Córdoba, Meksiko) on meksikolainen jalkapalloilija, joka edustaa espanjalaista Villarrealia. Molempijalkainen Layún on pelipaikaltaan laitapuolustaja. Hän pelaa myös Meksikon jalkapallomaajoukkueessa.
Ura > Seurajoukkueura

Layúnin kasvattajaseura on Veracruz. Hän edusti seuraa vuodet 2006-2009. Vuonna 2009 Layún siirtyi Eurooppaan, Italian Serie A:n Atalanta BC:n riveihin. Hän pelasi kaudella 2009-2010 Serie A:ssa vain kaksi ottelua ja siirtyi kauden jälkeen takaisin Meksikoon, nyt Club Américan riveihin. Seurassa Layún on voittanut vuonna 2013 Meksikon liigan Clausuran ja on yksi seuran avainpelaajista.
Tammikuussa 2015 Layún siirtyi Englannin mestaruussarjan Watford FC:hen. Seura nousi Valioliigaan kaudeksi 2015-2016.
Ura > Maajoukkueura

Layún debytoi Meksikon jalkapallomaajoukkueessa vuoden 2013 Gold Cupissa, jossa Meksiko eteni semifinaaleihin. Ensimmäisen maaottelumaalinsa Layún teki toukokuussa 2014 Estadio Aztecalla Israelia vastaan harjoitusottelussa. Hän teki tuossa pelissä kaksi maalia. Hän kuului joukkueeseen myös vuoden 2014 MM-kisoissa. Layún pelasi kisoissa täydet minuutit Meksikon jokaisessa neljässä ottelussa oikean laitapakin paikalla. Meksiko putosi neljännesvälierissä Alankomaille.
Käännös suomeksi
Mazo de la Roche

| Mazo de la Roche |
| --- | --- |
 De la Roche joulukuussa 1927
Henkilötiedot
Syntynyt: 15. tammikuuta 1879 Newmarket, Ontario, Kanada
Kuollut: 12. heinäkuuta 1961 (82 vuotta) Toronto, Ontario, Kanada
Ammatti:  kirjailija
Kirjailija
Tuotannon kieli: englanti
Esikoisteos:  Possession (1923)
Aiheesta muualla
Löydä lisää kirjailijoitaKirjallisuuden teemasivulta
Mazo de la Roche (15. tammikuuta 1879 – 12. heinäkuuta 1961) oli kanadalainen kirjailija. Hänet tunnetaan parhaiten Jalna-romaanisarjastaan, joka kertoo kuvitteellisen Jalnan kartanon omistavan aristokraattisuvun vaiheista vuodesta 1854 vuoteen 1954. Sarjan ensimmäinen osa Jalna voitti Atlantic Monthly -lehden 10 000 dollarin palkinnon ennen julkaisuaan. Kirja ilmestyi vuonna 1927 ja suomeksi vuosikymmentä myöhemmin 1937. Sarjan kuudestoista ja viimeinen osa Jalnan aamu ilmestyi 1960. Romaanit eivät kuitenkaan ilmestyneet kronologisessa järjestyksessä; esimerkiksi sarjan kaikkein varhaisimpia tapahtumia kuvaava Jalnan synty (1944) ilmestyi vasta yhdeksäntenä osana.
Jalna-sarja

| Julkaisu- järjestys | Kronologinen järjestys | Suomenkielinen nimi | Alkukielinen nimi | Suomennostiedot |
| --- | --- | --- | --- | --- |
| 9. | 1. | Jalnan synty | Building of Jalna (1944) | Eila Pennanen, 1960 |
| 16. | 2. | Jalnan aamu | Morning at Jalna (1960) | Eila Pennanen, 1962 |
| 11. | 3. | Jalnan kotiopettajatar | Mary Wakefield (1949) | Laine Järventaus-Aav, 1950 |
| 5. | 4. | Jalnan nuori Renny | Young Renny (1935) | Helka Varho, 1945 |
| 7. | 5. | Jalnan kevät | Whiteoak Heritage (1940) | Helka Varho, 1947 |
| 13. | 6. | Jalnan veljekset | Whiteoak Brothers (1953) | Irmeli Niemi, 1954 |
| 1. | 7. | Jalna | Jalna (1927) | Väinö Jaakkola, 1937 |
| 2. | 8. | Jalnan perhe | Whiteoaks of Jalna (1929) | Väinö Jaakkola, 1938 |
| 3. | 9. | Jalnan perintö | Finch’s Fortune (1932) | Väinö Jaakkola, 1939 |
| 4. | 10. | Jalnan isäntä | The Master of Jalna (1933) | Väinö Jaakkola, 1939 |
| 6. | 11. | Jalnan kukoistus | Whiteoak Harvest (1936) | Väinö Jaakkola, 1941 |
| 8. | 12. | Näkemiin Jalna | Wakefield’s Course (1941) | Kai Kaila, 1949 |
| 10. | 13. | Jalnan miehet palaavat | Return to Jalna (1946) | Kai Kaila, 1959 |
| 12. | 14. | Rennyn tytär | Renny’s Daughter (1951) | Helka Varho, 1952 |
| 14. | 15. | Kosijoita Jalnassa | Variable Winds at Jalna (1954) | Eila Pennanen, 1955 |
| 15. | 16. | Juhlat Jalnassa | Centenary at Jalna (1958) | Eila Pennanen, 1958 |
Aiheesta muualla

Mazo de la Roche Society (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Mewar

Chitorin linnakkeen rauniot.
Mewar oli yksi monista rajputien hallitsemista valtioista nykyisen Pohjois-Intian Rajasthanin alueella. Sen pääkaupunkina toimi Chitorin linnake. Mewarin kuningaskunta oli olemassa 700-luvulta 1500-luvulle. Valtakunta kukistui kun Mogulivaltakunnan hallitsija Akbar valloitti Chitorin linnakkeen vuonna 1568, minkä jälkeen pääkaupunki siirrettiin Udaipurin.
Michael Bingham

| Mitalit | Mitalit | Mitalit |  |
| --- | --- | --- | --- |
|  Michael Bingham vuonna 2010  |  Michael Bingham vuonna 2010  |  Michael Bingham vuonna 2010  |  |
Maa:  Yhdistynyt kuningaskunta
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Peking 2008 | 4 × 400 metrin viesti |  |
| MM-kilpailut  | MM-kilpailut  | MM-kilpailut  |  |
|  Hopeaa | Berliini 2009 | 4×400 m |  |
|  Pronssia | Moskova 2013 | 4×400 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Istabul 2012 | 4 × 400 m |  |
|  Hopeaa | Sopot 2014 | 4 × 400 m |  |
| EM-kilpailut  | EM-kilpailut  | EM-kilpailut  |  |
|  Kultaa | Zürich 2014 | 4×400 m |  |
|  Hopeaa | Barcelona 2010 | 400 m |  |
|  Hopeaa | Barcelona 2010 | 4×400 m |  |
|  Hopeaa | Helsinki 2012 | 4×400 m |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Göteborg 2013 | 4 × 400 m |  |
Maa:  Englanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Glasgow 2014 | 4 × 400 m |  |
Michael Bingham (s. 13. huhtikuuta 1986 Sylva, Yhdysvallat) on Yhdysvalloissa syntynyt brittiläinen pikajuoksija. Binghamin ennätys 200 metrin juoksussa on vuonna 2009 juostu 20,75 ja 400 metrillä samana vuonna juostu 44,74. Hän on 183 senttimetriä pitkä, painaa 75 kiloa.
Bingham sijoittui 400 metrin juoksussa Berliinin MM-kisoissa 2009 seitsemänneksi, Barcelonan EM-kisoissa 2010 hopealle ja Göteborgin sisäratojen EM-kisoissa 2013 viidenneksi.
Britannian 4 ×4 00 metrin viestijoukkueessa hän saavutti olympiapronssia Pekingissä 2008, MM-hopeaa Berliinissä 2009 ja MM-pronssia Moskovassa 2013, MM-hallihopeaa Istanbulissa 2012 ja Sopotissa 2014, EM-kultaa Zürichissä 2014 ja EM-hopeaa Barcelonassa 2010 ja Helsingissä 2012 sekä EM-hallikultaa Göteborgissa 2013. Vuoden 2014 Kansainyhteisön kisoista hän saavutti viestissä kultaa Englannin joukkueessa. Pekingin olympialaisten ja Moskovan MM-kisojen viestisijoitukset paranivat jälkikäteen kun edelle sijoittunut Venäjän joukkue hylättiin dopingin takia. Pekingin olympiamitalinsa joukkueessa juosseet Andrew Steele, Robert Tobin, Bingham ja Martyn Rooney saivat heinäkuussa 2017.
Mike Einziger

Mike Einziger esiintymässä vuonna 2023.
Mike Einziger (s. 21. kesäkuuta 1976 Los Angeles, Kalifornia) on alternative rock -yhtye Incubusin kitaristi ja myös oman sivuprojektinsa Time Lapse Consortiumin kitaristi. Incubusissa hän soittaa kitaran lisäksi pianoa, mellotronia, pipaa, syntetisaattoreita, sampleja, Rhodes- ja Wurlitzer-sähköpianoja ja muita kosketinsoittimia.
Einziger on tehnyt musiikin surffausdokumentti Flow'hun, jonka ohjasi Josh Landon.
Varusteet

Aikaisemmin Einziger käytti Ibanezin kitaroita mutta Enjoy Incubus -EP:n aikoihin hän vaihtoi PRS-kitaroihin. Albumin A Crow Left of the Murder... aikoihin hän ryhtyi soittamaan Fenderin Jazzmaster-kitaroita, ja tuoreimmalla kiertueella hänen on nähty soittavan Gibson SG:tä.
Mineraalitärpätti

Mineraalitärpättiä
Mineraalitärpätti eli lakkabensiini on maaöljystä jalostettu liuotin, jota käytetään samaan tapaan kuin mäntyöljystä valmistettavaa aitoa tärpättiä. Mineraalitärpätti on huoneenlämmössä kirkas ja väritön neste, joka haihtuu nopeasti. Höyry on syttyvää, eikä mineraalitärpättiin sotkeutuneita riepuja pidä jättää avoimeen astiaan, mikäli lähellä on avotuli. Mineraalitärpättiä ei pidä käyttää pellavaöljymaalien ohentamiseen pellavaöljyn itsesyttymistaipumuksen ja mineraalitärpätin alhaisen leimahduspisteen vuoksi.
Mineraalitärpättiä käytetään alkydiöljymaalien ja lakkojen ohenteena, liuottimena ja puhdistusaineena.
Mikko Rintanen

Mikko Rintanen (s. 3. helmikuuta 1958 Vaasa) on suomalainen muusikko, joka tunnetaan ehkä parhaiten kosketinsoittajana, mutta hallitsee myös kitaran ja rumpujen soittamisen sekä laulamisen.
Mikko Rintanen on vaikuttanut paljon vaasalaisissa musiikkipiireissä ja ollut mukana mm. pop- ja rock yhtyeissä Zotch, Ramblin' Band, Argus ja Rintanen-Gräsbeck Band.
Rintanen on kuulunut muun muassa yhtyeisiin Royals (1978), White House, A-media, Turbulence, Kirka ROCK ja Wigwam (1992-1993) sekä Hectorin kiertuekokoonpanoon. Vando Suvannon albumeilla hän on soittanut myös kitaraa ja lyömäsoittimia.
Rintasen ensimmäinen soololevy Mikko Rintanen Proudly Presents - Faustburger ilmestyi vuonna 2006 ja sen teossa ovat olleet mukana esimerkiksi Maarit Hurmerinta ja Jim Pembroke.
Wigwam
| --- | --- |
Studioalbumit:  Hard N’ Horny | Tombstone Valentine | Fairyport | Being | Nuclear Nightclub | Lucky Golden Stripes and Starpose | Dark Album | Light Ages | Titans Wheel | Some Several Moons
Livealbumit:  Live Music from the Twilight Zone | Wigwam Plays Wigwam – Live |  Pop-Liisa 3 – Wigwam 1973 |  Live at Töölönranta 1975 | Live at Provinssirock 1991
Kokoelmat:  Wigwam | Rumours on the Rebound | Classics – The Rarest | Highlights | Fresh Garbage – Rarities 1969–1977  | Parhaat | 28 Songs from the Twilight Zone
Mehmet Topal

| 0 | 1 | 2 |
| --- | --- | --- |

Henkilötiedot
Koko nimi: Mehmet Topal
Syntymäaika: 3. maaliskuuta 1986 (ikä 38)
Syntymäpaikka: Malatya, Turkki
Pelipaikka: keskikenttäpelaaja
Pituus: 187 senttimetriä
Seura
Seura: Fenerbahçe
Pelinumero: 5
Junioriseurat
1999–2002: Malatya Belediyespor
Seurat
| Vuodet | Seura | O (M) |
| 2002–2006 2006–2010 2010–2012 2012– | Dardanelspor Galatasaray Valencia Fenerbahçe | 42 (4) 82 (2) 43 (1) 114 (8) |
Maajoukkue
| 2008– | Turkki | 81 (2) |
 Seurajoukkueuran tilastot kattavat vain kansalliset sarjat, päivitetty 14. huhtikuuta 2016.  Maajoukkueuran tilastot päivitetty 10. tammikuuta 2019.
Mehmet Topal (s. 3. maaliskuuta 1986 Malatya, Turkki) on turkkilainen jalkapalloilija. Hän edustaa turkkilaista Fenerbahçea ja on pelipaikaltaan puolustava keskikenttäpelaaja.